2021. gada Rīkojums Nr.

Rīgā (prot. Nr.            . §)

**Grozījum****i Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu"**

1. Izdarīt Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu" (Latvijas Vēstnesis, 2020, 216A., 221B., 223A., 227A., 233B., 235B., 237A., 244B., 247A., 251A., 2021, 4B., 9A., 10A., 12B., 14A., 17A., 19B., 25A., 29A nr.) šādus grozījumus:

1.1.izteikt rīkojuma 5.13.2.4. apakšpunktu šādā redakcijā:

"5.13.2.4. individuālu augstākās izglītības programmu praktiskās daļas apguvi, kura nepieciešama profesionālo prasmju vai kvalifikācijas ieguvei 2021. gada pirmajā līdz trešajā ceturksnī un kuru nav iespējams veikt attālināti, kā arī tās norises laikā ir iespējams ievērot divu metru distanci un nav saskarsmes ar citiem izglītojamiem vai studējošiem, kā arī Latvijas Lauksaimniecības universitātes 2. līmeņa profesionālās studiju programmas "Veterinārmedicīna", veselības aprūpes studiju virziena otrā līmeņa profesionālās augstākās izglītības studiju programmas "Medicīna" un "Ārstniecība" 6. studiju gada, "Zobārstniecība" 5. studiju gada, "Fizioterapija" 4. studiju gada, "Ergoterapija" 4. studiju gada, "Māszinības" 4. gada, "Vecmāte" 4. studiju gada, “Radiogrāfija” 4.studiju gada, pirmā līmeņa profesionālās augstākās izglītības studiju programmas "Māszinības" ar kvalifikāciju māsa 3. studiju gada un "Ārstniecība" ar kvalifikāciju ārsta palīgs 3.studiju gada un "Ārstniecība" ar kvalifikāciju ārsta palīgs vai ambulatorās aprūpes ārsta palīgs, vai neatliekamās medicīnas ārsta palīgs 2.studiju gada, “Radiologa asistents” 3.studiju gada, “Biomedicīnas laborants” 3.studiju gada, arodizglītības programmas “Māszinības” ar kvalifikāciju māsas palīgs praktiskās daļas apguvi, kura nepieciešama profesionālo prasmju vai kvalifikācijas ieguvei un kuru nav iespējams veikt attālināti, kā arī klīnisko praksi rezidentūrā;"

1.2. Papildināt rīkojumu ar 10.6 punktu šādā redakcijā:

“10.6 Epidemioloģiskās situācijas padziļinātai analīzei  un datu iegūšanai inficēšanas vietu un veidu noskaidrošanai, lai ieviestu attiecīgus aizsardzības pasākumus, Slimību profilakses un kontroles centram nodrošināt datu apmaiņu ar Valsts ieņēmumu dienestu, nododot Valsts ieņēmumu dienestam Slimību profilakses un kontroles centra rīcībā esošos datus par saslimušajiem ar Covid-19, un Valsts ieņēmumu dienestam, pamatojoties uz Slimību profilakses un kontroles centra sniegtajiem datiem, nodot Slimību profilakses un kontroles centram informāciju par attiecīgās personas nodarbinātību.”

2. Valsts kancelejai saskaņā ar likuma "[Par ārkārtējo situāciju un izņēmuma stāvokli](https://likumi.lv/ta/id/255713-par-arkartejo-situaciju-un-iznemuma-stavokli)" [9. panta](https://likumi.lv/ta/id/255713-par-arkartejo-situaciju-un-iznemuma-stavokli#p9) trešo daļu paziņot Saeimas Prezidijam par Ministru kabineta pieņemto lēmumu un atbilstoši minētā likuma [9. panta](https://likumi.lv/ta/id/255713-par-arkartejo-situaciju-un-iznemuma-stavokli#p9) ceturtajai daļai informēt sabiedriskos elektroniskos plašsaziņas līdzekļus par pieņemto lēmumu.

Ministru prezidents A. K. Kariņš

Veselības ministrs D. Pavļuts